
		*	Procedura de consultare	

	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European și al Consiliului de instituire a sprijinului din partea Uniunii pentru azil, migrație și integrare pentru perioada 2028-2034
(COM(2025)0540 – C10‑0177/2025 – 2025/0540(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului [COM(2025)0540],
–	având în vedere articolul 294 alineatul (2), articolul 78 alineatul (2) și articolul 79 alineatul (2) și alineatul (4) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C10‑0177/2025),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere evaluarea bugetară efectuată de Comisia pentru bugete,
–	având în vedere avizul Comitetului Economic și Social European din ..., [footnoteRef:1], [1:  JO C ... / Nepublicat încă în Jurnalul Oficial.] 

–	având în vedere articolele 60 și 58 din Regulamentul său de procedură,
–	având în vedere raportul Comisiei pentru libertăți civile, justiție și afaceri interne (A10‑0000/2026),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Considerentul 1</Article>
	

	Textul propus de Comisie
	Amendamentul

	(1)	Scopul prezentului regulament este de a contribui la obiectivul Uniunii de a constitui un spațiu de libertate, securitate și justiție, în conformitate cu Tratatul privind funcționarea Uniunii Europene (TFUE), prin acordarea de sprijin din partea Uniunii pentru elaborarea unei politici comune în materie de azil, protecție subsidiară și protecție temporară, cu scopul de a oferi un statut adecvat oricărui resortisant al unei țări terțe care are nevoie de protecție internațională și de a asigura respectarea principiului nereturnării în conformitate cu articolul 77 din TFUE, precum și a unei politici comune în domeniul imigrației menită să asigure, în toate etapele, gestionarea eficientă a fluxurilor de migrație și tratamentul echitabil al resortisanților țărilor terțe aflați în situație de ședere legală în statele membre, precum și prevenirea și intensificarea combaterii imigrației ilegale și a traficului de persoane, în conformitate cu articolul 79 din TFUE.
	(1)	Scopul prezentului regulament este de a contribui la obiectivul Uniunii de a constitui un spațiu de libertate, securitate și justiție, în conformitate cu Tratatul privind funcționarea Uniunii Europene (TFUE), prin acordarea de sprijin din partea Uniunii pentru elaborarea unei politici comune în materie de azil, protecție subsidiară și protecție temporară, cu scopul de a oferi un statut adecvat oricărui resortisant al unei țări terțe care are nevoie de protecție internațională și de a asigura respectarea principiului nereturnării în conformitate cu articolul 78 din TFUE, precum și dezvoltarea unei politici comune în domeniul imigrației menită să asigure, în toate etapele, gestionarea eficientă a fluxurilor de migrație și tratamentul echitabil al resortisanților țărilor terțe aflați în situație de ședere legală în statele membre, precum și prevenirea și intensificarea combaterii imigrației ilegale și a traficului de persoane, în conformitate cu articolul 79 din TFUE.


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 2</Article>
	

	Textul propus de Comisie
	Amendamentul

	(2)	Intrarea în vigoare a Pactului privind migrația și azilul în iunie 2024 a remodelat politica Uniunii în materie de azil și migrație. Pentru a încuraja punerea în aplicare a pactului și pentru a sprijini eforturile de asigurare a unei abordări cuprinzătoare a gestionării migrației, care să se bazeze pe solidaritate și pe distribuirea echitabilă a responsabilității între statele membre, instituțiile și agențiile Uniunii, statele membre ar trebui să fie sprijinite prin resurse financiare adecvate. Acest sprijin din partea Uniunii va fi acordat în temeiul normelor orizontale ale Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate instituit prin Regulamentul (UE) [...].
	(2)	Pentru a pune în aplicare Pactul privind migrația și azilul, care a intrat în vigoare în iunie 2024, statele membre ar trebui să fie sprijinite prin resurse financiare adecvate la nivelul Uniunii. Acest sprijin din partea Uniunii va fi acordat în temeiul normelor orizontale ale Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate instituit prin Regulamentul (UE) [...].


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 2 a (nou)</Article>
	

	Textul propus de Comisie
	Amendamentul

	
	(2a)	Toate acțiunile sprijinite prin acest regulament ar trebui implementate respectând pe deplin drepturile și principiile consacrate în acquis-ul Uniunii și în Carta drepturilor fundamentale a Uniunii Europene (Carta) și ar trebui să fie conforme cu obligațiile internaționale ale Uniunii și ale statelor membre care decurg din instrumentele internaționale la care acestea sunt părți, în special prin asigurarea respectării principiilor egalității de gen și nediscriminării. Interesul superior al copilului ar trebui să fie considerat primordial în toate acțiunile sau deciziile privind copiii migranți, inclusiv în ceea ce privește returnările, ținând seama pe deplin de dreptul copilului de a-și exprima opinia.


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Considerentul 3</Article>
	

	Textul propus de Comisie
	Amendamentul

	(3)	Prezentul regulament stabilește obiectivele sprijinului din partea Uniunii pentru politica în materie de azil, migrație și integrare. Statele membre ar trebui să se asigure că planurile lor de parteneriat național și regional abordează fiecare dintre obiectivele stabilite de prezentul regulament.
	(3)	Prezentul regulament stabilește obiectivele specifice ale sprijinului din partea Uniunii pentru politica în materie de azil, migrație și integrare, identifică nivelurile minime de finanțare care trebuie furnizate pentru atingerea acestor obiective specifice, prevede norme specifice privind cofinanțarea măsurilor întreprinse în temeiul acestui instrument și stabilește o listă de acțiuni eligibile pentru sprijin din partea Uniunii. Statele membre ar trebui să se asigure că, în conformitate cu nivelurile minime de finanțare prevăzute de prezentul regulament, planurile lor de parteneriat național și regional abordează fiecare dintre obiectivele stabilite în acesta.


Or. <Original>{EN}en</Original>
</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Considerentul 3 a (nou)</Article>
	

	Textul propus de Comisie
	Amendamentul

	
	(3a)	Având în vedere natura internă a sprijinului acordat de Uniune în temeiul prezentului regulament și dat fiind că prezentul regulament este principalul instrument de finanțare pentru politicile în materie de azil, migrație și integrare la nivelul Uniunii, instrumentul ar trebui să sprijine în primul rând acțiunile care servesc politicii interne a Uniunii în materie de azil, migrație și integrare, în conformitate cu obiectivele instrumentului.


Or. <Original>{EN}en</Original>
</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Considerentul 3 b (nou)</Article>
	

	Textul propus de Comisie
	Amendamentul

	
	(3b)	Pe lângă rata de cofinanțare furnizată de sprijinul acordat de Uniune în temeiul prezentului regulament pentru măsuri sau acțiuni eligibile, statele membre sunt încurajate să ofere finanțare din bugetele autorităților lor publice dacă o astfel de finanțare este esențială pentru desfășurarea unui proiect, în special atunci când proiectul este implementat de o organizație a societății civile.


Or. <Original>{EN}en</Original>
</Amend>
<Amend>Amendamentul		<NumAm>7</NumAm>
<DocAmend>Propunere de regulament</DocAmend>
<Article>Considerentul 5</Article>
	

	Textul propus de Comisie
	Amendamentul

	(5)	Sprijinul din partea Uniunii ar trebui să se bazeze pe rezultatele și investițiile în domeniul azilului și migrației din perioadele de programare anterioare: (i) Fondul european pentru refugiați, instituit prin Decizia 573/2007/CE a Parlamentului European și a Consiliului3 pentru perioada 2008-2013; (ii) Fondul european de integrare a resortisanților țărilor terțe, instituit prin Decizia 2007/435/CE a Consiliului4 pentru perioada 2007-2013; (iii) Fondul european de returnare, instituit prin Decizia 575/2007/CE a Parlamentului European și a Consiliului5 pentru perioada 2008-2013; (iv) Fondul pentru azil, migrație și integrare, instituit prin Regulamentul (UE) nr. 516/2014 al Parlamentului European și al Consiliului6 pentru perioada 2014-2020, și (v) Fondul pentru azil, migrație și integrare pentru perioada 2021-2027, instituit prin Regulamentul (UE) 2021/1147 al Parlamentului European și al Consiliului7. Domeniul de aplicare al sprijinului din partea Uniunii ar trebui, de asemenea, să permită luarea în considerare a noilor evoluții.
	(5)	Sprijinul din partea Uniunii ar trebui să se bazeze pe rezultatele și investițiile în domeniul azilului, migrației și integrării din perioadele de programare anterioare: (i) Fondul european pentru refugiați, instituit prin Decizia nr. 573/2007/CE a Parlamentului European și a Consiliului3 pentru perioada 2008-2013; (ii) Fondul european de integrare a resortisanților țărilor terțe, instituit prin Decizia 2007/435/CE a Consiliului4 pentru perioada 2007-2013; (iii) Fondul european de returnare, instituit prin Decizia nr. 575/2007/CE a Parlamentului European și a Consiliului5 pentru perioada 2008-2013; (iv) Fondul pentru azil, migrație și integrare, instituit prin Regulamentul (UE) nr. 516/2014 al Parlamentului European și al Consiliului6 pentru perioada 2014-2020, și (v) Fondul pentru azil, migrație și integrare pentru perioada 2021-2027, instituit prin Regulamentul (UE) 2021/1147 al Parlamentului European și al Consiliului7. Domeniul de aplicare al sprijinului din partea Uniunii ar trebui, de asemenea, să permită luarea în considerare a noilor evoluții.

	__________________
	__________________

	3 Decizia nr. 573/2007/CE a Parlamentului European și a Consiliului din 23 mai 2007 de instituire a Fondului European pentru Refugiați pentru perioada 2008-2013, ca parte a Programului general „Solidaritatea și gestionarea fluxurilor migratorii”, precum și de abrogare a Deciziei 2004/904/CE a Consiliului (JO L 144, 6.6.2007, p. 1, ELI: http://data.europa.eu/eli/dec/2007/573/oj).
	3 Decizia nr. 573/2007/CE a Parlamentului European și a Consiliului din 23 mai 2007 de instituire a Fondului European pentru Refugiați pentru perioada 2008-2013, ca parte a Programului general „Solidaritatea și gestionarea fluxurilor migratorii”, precum și de abrogare a Deciziei 2004/904/CE a Consiliului (JO L 144, 6.6.2007, p. 1, ELI: http://data.europa.eu/eli/dec/2007/573/oj).

	4 Decizia 2007/435/CE a Consiliului din 25 iunie 2007 de instituire a Fondului european de integrare a resortisanților țărilor terțe pentru perioada 2007-2013, ca parte a programului general Solidaritatea și gestionarea fluxurilor migratorii (JO L 168, 28.6.2007, p. 18, ELI: http://data.europa.eu/eli/dec/2007/435/oj).
	4 Decizia 2007/435/CE a Consiliului din 25 iunie 2007 de instituire a Fondului european de integrare a resortisanților țărilor terțe pentru perioada 2007-2013, ca parte a programului general Solidaritatea și gestionarea fluxurilor migratorii (JO L 168, 28.6.2007, p. 18, ELI: http://data.europa.eu/eli/dec/2007/435/oj).

	5 Decizia nr. 575/2007/CE a Parlamentului European și a Consiliului din 23 mai 2007 de instituire a Fondului European de Returnare pentru perioada 2008-2013, ca parte a Programului general Solidaritatea și gestionarea fluxurilor migratorii (JO L 144, 6.6.2007, p. 45, ELI: http://data.europa.eu/eli/dec/2007/575/oj).
	5 Decizia nr. 575/2007/CE a Parlamentului European și a Consiliului din 23 mai 2007 de instituire a Fondului European de Returnare pentru perioada 2008-2013, ca parte a Programului general Solidaritatea și gestionarea fluxurilor migratorii (JO L 144, 6.6.2007, p. 45, ELI: http://data.europa.eu/eli/dec/2007/575/oj).

	6 Regulamentul (UE) nr. 516/2014 al Parlamentului European și al Consiliului din 16 aprilie 2014 de instituire a Fondului pentru azil, migrație și integrare, de modificare a Deciziei 2008/381/CE a Consiliului și de abrogare a Deciziilor nr. 573/2007/CE și nr. 575/2007/CE ale Parlamentului European și ale Consiliului și a Deciziei 2007/435/CE a Consiliului (JO L 150, 20.5.2014, p. 168, ELI: http://data.europa.eu/eli/reg/2014/516/oj).
	6 Regulamentul (UE) nr. 516/2014 al Parlamentului European și al Consiliului din 16 aprilie 2014 de instituire a Fondului pentru azil, migrație și integrare, de modificare a Deciziei 2008/381/CE a Consiliului și de abrogare a Deciziilor nr. 573/2007/CE și nr. 575/2007/CE ale Parlamentului European și ale Consiliului și a Deciziei 2007/435/CE a Consiliului (JO L 150, 20.5.2014, p. 168, ELI: http://data.europa.eu/eli/reg/2014/516/oj).

	7 Regulamentul (UE) 2021/1147 al Parlamentului European și al Consiliului din 7 iulie 2021 de instituire a Fondului pentru azil, migrație și integrare (JO 251, 15.7.2021, p. 1, ELI: http://data.europa.eu/eli/reg/2021/1147/oj).
	7 Regulamentul (UE) 2021/1147 al Parlamentului European și al Consiliului din 7 iulie 2021 de instituire a Fondului pentru azil, migrație și integrare (JO 251, 15.7.2021, p. 1, ELI: http://data.europa.eu/eli/reg/2021/1147/oj).


Or. <Original>{EN}en</Original>
</Amend>
<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Considerentul 6 – paragraful 1</Article>
	

	Textul propus de Comisie
	Amendamentul

	Contextul geopolitic al Europei s-a schimbat în mod semnificativ, afectând profund gestionarea migrației de către Uniune, inclusiv din cauza rolului unor actori statali în crearea și facilitarea artificială a migrației ilegale, instrumentalizarea fluxurilor de migrație în scopuri politice și utilizarea tacticilor de război hibrid, cum ar fi utilizarea migrației ca armă8, pentru a destabiliza Uniunea Europeană și statele sale membre. Statele membre trebuie să fie în măsură să răspundă rapid și eficace la evoluțiile fluxurilor de migrație și trebuie să primească sprijin din partea Uniunii în acest scop. Pentru a răspunde acestor provocări europene, alocarea sprijinului din partea Uniunii ar trebui să reflecte prioritățile Uniunii. Prin urmare, sprijinul din partea Uniunii pus în aplicare în temeiul normelor care reglementează planurile naționale și regionale de parteneriat ale statelor membre ar trebui să contribuie la abordarea eficace a provocărilor identificate în contextul Strategiei europene pe termen lung de gestionare a situațiilor legate de azil și migrație și al ciclului anual de gestionare a migrației instituit în conformitate cu Regulamentul (UE) 2024/1351 al Parlamentului European și al Consiliului din 14 mai 20249, inclusiv mecanismul anual de solidaritate și cadrul de relocare și de admisie umanitară al Uniunii.
	Sprijinul din partea Uniunii pus în aplicare în temeiul normelor care reglementează planurile naționale și regionale de parteneriat ale statelor membre ar trebui să contribuie la abordarea eficace a provocărilor identificate în contextul Strategiei europene pe termen lung de gestionare a situațiilor legate de azil și migrație și al ciclului anual de gestionare a migrației instituit în conformitate cu Regulamentul (UE) 2024/1351 al Parlamentului European și al Consiliului din 14 mai 20249, inclusiv mecanismul anual de solidaritate și cadrul de relocare și de admisie umanitară al Uniunii.

	__________________
	__________________

	8 Comunicare a Comisiei către Parlamentul European și Consiliu privind contracararea amenințărilor hibride generate de utilizarea migrației ca armă și consolidarea securității la frontierele externe ale UE [COM(2024) 570 final din 11.12.2024].
	8 Comunicare a Comisiei către Parlamentul European și Consiliu privind contracararea amenințărilor hibride generate de utilizarea migrației ca armă și consolidarea securității la frontierele externe ale UE [COM(2024) 570 final din 11.12.2024].

	9 Regulamentul (UE) 2024/1351 al Parlamentului European și al Consiliului din 14 mai 2024 privind gestionarea azilului și migrației și de modificare a Regulamentelor (UE) 2021/1147 și (UE) 2021/1060 și de abrogare a Regulamentului (UE) nr. 604/2013 (JO L, 2024/1351, 22.5.2024, ELI: http://data.europa.eu/eli/reg/2024/1351/oj).
	9 Regulamentul (UE) 2024/1351 al Parlamentului European și al Consiliului din 14 mai 2024 privind gestionarea azilului și migrației și de modificare a Regulamentelor (UE) 2021/1147 și (UE) 2021/1060 și de abrogare a Regulamentului (UE) nr. 604/2013 (JO L, 2024/1351, 22.5.2024, ELI: http://data.europa.eu/eli/reg/2024/1351/oj).


Or. <Original>{EN}en</Original>
<TitreJust>Justificare</TitreJust>
Propunerea Comisiei pare să sugereze că migrația către Europa reprezintă actualmente întotdeauna o chestiune de „instrumentalizare”, dar nu există nicio dovadă în acest sens. Cazurile clare de „instrumentalizare” survenite în urmă cu câțiva ani au fost tratate în momentul în care au avut loc. Afirmația repetată că politicile de combatere a instrumentalizării ar trebui să stea la baza întregii politici a UE în domeniul migrației este pur și simplu o abordare greșită.
</Amend>
<Amend>Amendamentul		<NumAm>9</NumAm>
<DocAmend>Propunere de regulament</DocAmend>
<Article>Considerentul 6 – paragraful 2</Article>
	

	Textul propus de Comisie
	Amendamentul

	Acest sprijin acordat de Uniune în temeiul prezentului regulament ar trebui să finanțeze măsuri adaptate nevoilor resortisanților țărilor terțe care sunt, în general, puse în aplicare în primele etape ale integrării, precum și măsuri orizontale de sprijinire a capacităților statelor membre în domeniul integrării, în timp ce intervențiile pentru resortisanții țărilor terțe cu impact pe termen mai lung ar trebui să fie urmărite în cadrul altor tipuri de sprijin din partea Uniunii.
	Acest sprijin acordat de Uniune în temeiul prezentului regulament ar trebui să finanțeze măsuri adaptate nevoilor resortisanților țărilor terțe, precum și măsuri orizontale de sprijinire a capacităților statelor membre în domeniul integrării. Intervențiile pentru resortisanții țărilor terțe cu impact pe termen mai lung pot să fie urmărite și în cadrul altor tipuri de sprijin din partea Uniunii. În orice caz, sprijinul Uniunii ar trebui să urmărească garantarea accesului egal și a nediscriminării pentru resortisanții țărilor terțe vizați de măsurile de integrare.


Or. <Original>{EN}en</Original>
</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Considerentul 7</Article>
	

	Textul propus de Comisie
	Amendamentul

	(7)	Întrucât provocările din domeniul migrației și azilului sunt în continuă evoluție, este necesar ca alocarea sprijinului acordat de Uniune în temeiul prezentului regulament să fie adaptat schimbărilor la nivelul fluxurilor de migrație și al azilului. Pentru a răspunde nevoilor urgente și schimbărilor în materie de politici și priorități ale Uniunii și pentru a direcționa finanțarea către acțiuni cu un nivel ridicat de valoare adăugată pentru Uniune, o parte din sprijinul acordat de Uniune în temeiul prezentului regulament ar trebui să fie pusă în aplicare prin gestiune directă, partajată și indirectă prin intermediul mecanismului UE instituit în temeiul Regulamentului (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate. Mecanismul UE oferă flexibilitate în ceea ce privește gestionarea sprijinului din partea Uniunii și, în cazul gestiunii partajate, acesta ar trebui pus în aplicare prin intermediul planurilor de parteneriat național și regional ale statelor membre.
	(7)	Întrucât provocările din domeniul migrației, azilului și integrării sunt în continuă evoluție, este necesar ca alocarea sprijinului acordat de Uniune în temeiul prezentului regulament să fie adaptat schimbărilor la nivelul fluxurilor de migrație și al azilului. Pentru a răspunde nevoilor urgente și schimbărilor în materie de politici și priorități ale Uniunii și pentru a direcționa finanțarea către acțiuni cu un nivel ridicat de valoare adăugată pentru Uniune, o parte din sprijinul acordat de Uniune în temeiul prezentului regulament ar trebui să fie pusă în aplicare prin gestiune directă, partajată și indirectă prin intermediul mecanismului UE instituit în temeiul Regulamentului (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate. În același timp, pentru a asigura o finanțare suficientă și previzibilă pentru dezvoltarea sistemului european comun de azil și pentru dezvoltarea migrației legale și promovarea și contribuția la integrare, acestor obiective specifice ar trebui să li se aloce un procent minim fix al alocării anuale din mecanismul UE pentru prezentul regulament. În plus, în vederea extinderii fluxurilor de finanțare directă în cadrul mecanismului UE destinat autorităților locale și regionale pentru implementarea acțiunilor de integrare, este oportun să se valorifice practica instituită în cadrul actualului Fond pentru azil, migrație și integrare și să se rezerve 5 % din sprijinul anual care urmează să fie direcționat către afacerile interne în mod specific pentru acțiunile de integrare desfășurate de autoritățile locale și regionale. Mecanismul UE oferă flexibilitate în ceea ce privește gestionarea sprijinului din partea Uniunii și, în cazul gestiunii partajate, acesta ar trebui pus în aplicare prin intermediul planurilor de parteneriat național și regional ale statelor membre. Flexibilitatea programării nu ar trebui să conducă la realocarea sistematică a resurselor de la acțiunile de protecție și integrare.


Or. <Original>{EN}en</Original>
</Amend>
<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Considerentul 7 a (nou)</Article>
	

	Textul propus de Comisie
	Amendamentul

	
	(7a)	Fondul ar trebui să sprijine eforturile Uniunii și ale statelor membre de a consolida capacitatea statelor membre de a dezvolta, a monitoriza și a evalua politicile lor în domeniul azilului din perspectiva obligațiilor care le revin în temeiul dreptului Uniunii. 


Or. <Original>{EN}en</Original>
</Amend>
<Amend>Amendamentul		<NumAm>12</NumAm>
<DocAmend>Propunere de regulament</DocAmend>
<Article>Considerentul 7 b (nou)</Article>
	

	Textul propus de Comisie
	Amendamentul

	
	(7b)	Sprijinul din partea Uniunii ar trebui să susțină eforturile statelor membre și ale Uniunii de a pune în aplicare pe deplin și de a dezvolta în continuare sistemul european comun de azil, inclusiv dimensiunea sa externă.


Or. <Original>{EN}en</Original>
</Amend>
<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Considerentul 7 c (nou)</Article>
	

	Textul propus de Comisie
	Amendamentul

	
	(7c)	Având în vedere provocările economice și demografice pe termen lung cu care se confruntă Uniunea și dimensiunea din ce în ce mai globalizată a migrației, este esențială stabilirea unor canale de migrație legală funcționale către Uniune, pentru ca Uniunea să rămână o destinație atractivă pentru migrația legală, în concordanță cu nevoile economice și sociale ale statelor membre, și pentru a se asigura sustenabilitatea sistemelor de protecție socială și creșterea economiei Uniunii, protejând în același timp migranții de exploatare.


Or. <Original>{EN}en</Original>
</Amend>
<Amend>Amendamentul		<NumAm>14</NumAm>
<DocAmend>Propunere de regulament</DocAmend>
<Article>Considerentul 7 d (nou)</Article>
	

	Textul propus de Comisie
	Amendamentul

	
	(7d)	În contextul fluxurilor de migrație către Uniune și dat fiind că este important pentru comunitățile locale și pentru bunăstarea pe termen lung a societăților noastre și stabilitatea economiilor noastre de a se garanta integrarea și incluziunea pe termen lung a persoanelor care sosesc în Europa, este esențial să se sprijine politicile statelor membre de integrare a resortisanților țărilor terțe. Instrumentul ar trebui să sprijine măsuri de integrare care să fie adaptate nevoilor resortisanților țărilor terțe, precum și măsuri orizontale menite să consolideze capacitățile statelor membre de a elabora strategii de integrare, de a intensifica schimburile și cooperarea și de a promova contactele, dialogul constructiv și acceptarea între resortisanții țărilor terțe și societatea-gazdă. 


Or. <Original>{EN}en</Original>
</Amend>
<Amend>Amendamentul		<NumAm>15</NumAm>
<DocAmend>Propunere de regulament</DocAmend>
<Article>Considerentul 7 e (nou)</Article>
	

	Textul propus de Comisie
	Amendamentul

	
	(7e)	O politică eficientă, durabilă și demnă în materie de returnare constituie o parte integrantă a abordării globale în materie de migrație adoptată de Uniune și de statele sale membre. Instrumentul ar trebui să sprijine și să încurajeze eforturile statelor membre în vederea punerii în aplicare eficace și a dezvoltării în continuare a unor standarde comune privind returnarea, cu accent pe returnările voluntare, precum și a unei abordări integrate și coordonate a gestionării returnărilor. Pentru a favoriza politici durabile în materie de returnare, instrumentul ar putea, de asemenea, să sprijine și măsuri conexe în țările terțe, cum ar fi măsuri de facilitare și garantare a unor returnări și readmisii sigure și demne și reintegrarea durabilă a persoanelor returnate, inclusiv prin acordarea de sprijin în numerar sau în natură. Având în vedere dimensiunea și natura organizațiilor societății civile care sunt potențiali beneficiari ai sprijinului acordat în temeiul prezentului regulament, ratele de cofinanțare prevăzute în Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate sunt excluzive și nerealiste. Prin urmare, este necesar să se stabilească rate de cofinanțare adaptate în prezentul regulament pentru a oferi oportunități realiste micilor actori ai societății civile și micilor autorități locale și regionale de a beneficia de sprijin în temeiul prezentului regulament și pentru a oferi statelor membre acțiunile și serviciile necesare pentru atingerea obiectivelor specifice ale prezentului regulament.


Or. <Original>{EN}en</Original>
</Amend>
<Amend>Amendamentul		<NumAm>16</NumAm>
<DocAmend>Propunere de regulament</DocAmend>
<Article>Considerentul 10</Article>
	

	Textul propus de Comisie
	Amendamentul

	(10)	Statele membre ar trebui să se poată baza pe principiul parteneriatului în punerea în aplicare a sprijinului din partea Uniunii, pentru a asigura continuitatea abordării în materie de guvernanță.
	(10)	Statele membre ar trebui să se poată baza pe principiul parteneriatului în punerea în aplicare a sprijinului din partea Uniunii, pentru a asigura continuitatea abordării în materie de guvernanță. Întrucât principiul parteneriatului este deosebit de important în contextul politicilor în materie de azil, migrație și integrare, statele membre ar trebui să detalieze componența parteneriatelor lor, precum și descrierea acordurilor de parteneriat în măsura în care acestea se referă la instrumentul de sprijin pentru azil, migrație și integrare. Aceste detalii ar trebui să fie puse la dispoziția publicului de către statul membru, la cerere.


Or. <Original>{EN}en</Original>
</Amend>
<Amend>Amendamentul		<NumAm>17</NumAm>
<DocAmend>Propunere de regulament</DocAmend>
<Article>Considerentul 11</Article>
	

	Textul propus de Comisie
	Amendamentul

	(11)	Sprijinul din partea Uniunii ar trebui să contribuie la asigurarea consecvenței, coerenței, sinergiilor și complementarităților dintre politicile interne și cele externe ale Uniunii. Este necesară o coerență sporită între politicile în materie de migrație, azil, returnare și politicile externe și este important să se asigure că asistența externă a Uniunii și sprijinul acordat de Uniune în temeiul prezentului regulament contribuie la o abordare coordonată, holistică și structurată a migrației, maximizând sinergiile și sporind efectul de levier. Sprijinul acordat de Uniune în temeiul prezentului regulament poate include, de asemenea, sprijin pentru resursele relevante ale delegațiilor UE în cazuri justificate în mod corespunzător și poate fi coordonat între statele membre și Comisie în etapele de programare și punere în aplicare.
	(11)	Sprijinul din partea Uniunii ar trebui să contribuie la asigurarea consecvenței, coerenței, sinergiilor și complementarităților dintre politicile interne și cele externe ale Uniunii. Este necesară o coerență sporită între politicile în materie de migrație, azil, returnare și politicile externe și este important să se asigure că asistența externă a Uniunii și sprijinul acordat de Uniune în temeiul prezentului regulament contribuie la o abordare coordonată, holistică și structurată, care ar trebui să fie pe deplin coerentă cu măsurile sprijinite prin intermediul instrumentelor de finanțare externă ale Uniunii și cu principiile generale și obiectivele generale ale acțiunii externe a Uniunii, astfel cum sunt prevăzute la articolul 21 din Tratatul privind Uniunea Europeană („TUE”).


Or. <Original>{EN}en</Original>
<TitreJust>Justificare</TitreJust>
Este important să se precizeze că, întrucât instrumentul este în mare parte un instrument de politică internă, atunci când este utilizat pe plan extern, el trebuie să fie consecvent și coerent cu politica externă a UE, astfel cum este descrisă în tratate, și nu invers.
</Amend>
<Amend>Amendamentul		<NumAm>18</NumAm>
<DocAmend>Propunere de regulament</DocAmend>
<Article>Considerentul 17</Article>
	

	Textul propus de Comisie
	Amendamentul

	(17)	Toate acțiunile susținute în conformitate cu sprijinul acordat de Uniune în temeiul prezentului regulament ar trebui să fie puse în aplicare cu respectarea drepturilor și principiilor consacrate în acquis-ul Uniunii și în Carta drepturilor fundamentale a Uniunii Europene și ar trebui să fie în concordanță cu obligațiile internaționale ale Uniunii și ale statelor membre care decurg din instrumentele internaționale la care acestea sunt părți.
	(17)	Pentru a asigura un sprijin eficace din partea Uniunii în temeiul prezentului regulament, competența de a adopta acte în conformitate cu articolul 290 din Tratatul privind funcționarea Uniunii Europene ar trebui delegată Comisiei în ceea ce privește completarea prezentului regulament prin aprobarea măsurilor și a acțiunilor care au legătură cu obiectivele prezentului regulament, precum și în ceea ce privește modificarea listei acțiunilor eligibile pentru sprijin și a sumelor pe care statele membre le primesc pentru fiecare persoană admisă prin relocare sau admisie umanitară și pentru fiecare solicitant de protecție internațională sau beneficiar de protecție internațională transferat. Este deosebit de important ca, în cursul lucrărilor sale pregătitoare, Comisia să organizeze consultări adecvate, inclusiv la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional din 13 aprilie 2016 privind o mai bună legiferare. În special, pentru a asigura participarea egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate.


Or. <Original>{EN}en</Original>
</Amend>
<Amend>Amendamentul		<NumAm>19</NumAm>
<DocAmend>Propunere de regulament</DocAmend>
<Article>Considerentul 19 a (nou)</Article>
	

	Textul propus de Comisie
	Amendamentul

	
	(19a)	Pentru a asigura previzibilitatea și transparența în ceea ce privește sprijinul acordat în temeiul prezentului regulament, statele membre ar trebui să pună în aplicare acțiuni care sunt eligibile pentru sprijin, astfel cum se prevede în anexă.


Or. <Original>{EN}en</Original>
</Amend>
<Amend>Amendamentul		<NumAm>20</NumAm>
<DocAmend>Propunere de regulament</DocAmend>
<Article>Articolul 1 – paragraful 1</Article>
	

	Textul propus de Comisie
	Amendamentul

	Prezentul regulament stabilește obiectivele și finanțarea sprijinului din partea Uniunii pentru punerea în aplicare, consolidarea și dezvoltarea politicii comune în domeniul azilului și a politicii comune în domeniul imigrației pentru perioada 1 ianuarie 2028-31 decembrie 2034. Sprijinul din partea Uniunii contribuie la gestionarea eficientă a fluxurilor de migrație și a azilului, inclusiv prin furnizarea de sprijin pentru punerea în aplicare, consolidarea și dezvoltarea Pactului privind migrația și azilul, precum și a sistemului comun de protecție temporară a persoanelor strămutate în cazul unui aflux masiv.
	Prezentul regulament stabilește obiectivele și finanțarea sprijinului din partea Uniunii pentru punerea în aplicare, consolidarea și dezvoltarea politicii comune în domeniul azilului și a politicii comune în domeniul imigrației pentru perioada 1 ianuarie 2028-31 decembrie 2034.

	
	El stabilește și nivelurile minime de finanțare care trebuie furnizate pentru atingerea anumitor obiective specifice, stabilește norme specifice privind cofinanțarea măsurilor întreprinse și stabilește o listă de acțiuni eligibile pentru sprijin din partea Uniunii în temeiul regulamentului.

	
	Sprijinul din partea Uniunii contribuie la gestionarea eficientă a fluxurilor de migrație și contribuie la punerea în aplicare, consolidarea și dezvoltarea politicii comune în domeniul azilului, astfel cum este prevăzută în Pactul privind migrația și azilul, precum și la sistemul comun de protecție temporară a persoanelor strămutate în cazul unui aflux masiv, în conformitate cu acquis-ul relevant al Uniunii și respectând pe deplin obligațiile internaționale ale Uniunii și ale statelor membre care decurg din instrumentele internaționale la care acestea sunt părți.


Or. <Original>{EN}en</Original>
</Amend>
<Amend>Amendamentul		<NumAm>21</NumAm>
<DocAmend>Propunere de regulament</DocAmend>
<Article>Articolul 2 – paragraful 1 – punctul 2</Article>
	

	Textul propus de Comisie
	Amendamentul

	(2)	„beneficiar de protecție internațională” înseamnă un beneficiar de protecție internațională astfel cum este definit la articolul 2 punctul 7 din Regulamentul (UE) 2024/1351;
	(2)	„beneficiar de protecție internațională” înseamnă un resortisant al unei țări terțe sau un apatrid căruia i s-a oferit protecție internațională astfel cum este definit la articolul 3 punctul 4 din Regulamentul (UE) 2024/1347;


Or. <Original>{EN}en</Original>
</Amend>
<Amend>Amendamentul		<NumAm>22</NumAm>
<DocAmend>Propunere de regulament</DocAmend>
<Article>Articolul 2 – paragraful 1 – punctul 4</Article>
	

	Textul propus de Comisie
	Amendamentul

	(4)	„membru de familie” înseamnă un membru de familie astfel cum este definit la articolul 2 punctul 8 din Regulamentul (UE) 2024/1351;
	(4)	„membru de familie” înseamnă orice resortisant al unei țări terțe definit ca membru de familie în temeiul dreptului Uniunii relevant pentru domeniul de politică al acțiunii sprijinite prin acest instrument;


Or. <Original>{EN}en</Original>
</Amend>
<Amend>Amendamentul		<NumAm>23</NumAm>
<DocAmend>Propunere de regulament</DocAmend>
<Article>Articolul 2 – paragraful 1 – punctul 11 a (nou)</Article>
	

	Textul propus de Comisie
	Amendamentul

	
	(11a)	„returnare” înseamnă returnarea în înțelesul definiției de la articolul 3 punctul 3 din Directiva 2008/115/CE; 


Or. <Original>{EN}en</Original>
</Amend>
<Amend>Amendamentul		<NumAm>24</NumAm>
<DocAmend>Propunere de regulament</DocAmend>
<Article>Articolul 2 – paragraful 1 – punctul 11 b (nou)</Article>
	

	Textul propus de Comisie
	Amendamentul

	
	(11b)	„îndepărtare” înseamnă îndepărtare astfel cum este definită la articolul 3 punctul 5 din Directiva 2008/115/CE; 


Or. <Original>{EN}en</Original>
</Amend>
<Amend>Amendamentul		<NumAm>25</NumAm>
<DocAmend>Propunere de regulament</DocAmend>
<Article>Articolul 3 – alineatul 1 – partea introductivă</Article>
	

	Textul propus de Comisie
	Amendamentul

	1.	Pentru a asigura o gestionare eficientă a fluxurilor de migrație, sprijinul din partea Uniunii contribuie la fiecare dintre următoarele obiective:
	1.	Pentru a asigura o gestionare eficientă a fluxurilor de migrație și pentru a asigura punerea în aplicare, consolidarea și dezvoltarea politicii comune în domeniul azilului și a politicii comune în domeniul imigrației, sprijinul din partea Uniunii contribuie la fiecare dintre următoarele obiective:


Or. <Original>{EN}en</Original>
</Amend>
<Amend>Amendamentul		<NumAm>26</NumAm>
<DocAmend>Propunere de regulament</DocAmend>
<Article>Articolul 3 – alineatul 1 – litera b</Article>
	

	Textul propus de Comisie
	Amendamentul

	(b)	asigurarea unui proces de returnare și readmisie mai eficace, mai sigur și mai demn, promovarea și contribuția la reintegrarea eficace în țările terțe și contribuția la combaterea migrației ilegale prin prevenirea și combaterea introducerii ilegale de migranți și a traficului de persoane, precum și a instrumentalizării și utilizării migrației ilegale ca armă;
	(b)	consolidarea și dezvoltarea migrației legale către statele membre în conformitate cu nevoile economice și sociale ale acestora și promovarea și contribuția la integrarea efectivă și incluziunea socială a resortisanților țărilor terțe;


Or. <Original>{EN}en</Original>
<TitreJust>Justificare</TitreJust>
În măsura în care politica de returnare poate fi finanțată în cadrul acestui instrument, astfel de returnări trebuie să fie „durabile” și să nu conducă la o migrație neregulamentară circulară. Instrumentalizarea este reglementată de Pactul privind azilul, care face obiectul obiectivului (a). „Folosirea ca armă” nu este un termen pe care îl recunoaștem atunci când vorbim despre ființe umane.
</Amend>
<Amend>Amendamentul		<NumAm>27</NumAm>
<DocAmend>Propunere de regulament</DocAmend>
<Article>Articolul 3 – alineatul 1 – litera c</Article>
	

	Textul propus de Comisie
	Amendamentul

	(c)	consolidarea și dezvoltarea migrației legale către statele membre în conformitate cu nevoile acestora, precum și promovarea și contribuția la integrarea efectivă și incluziunea socială a resortisanților țărilor terțe în primele etape ale procesului de stabilire;
	(c)	îmbunătățirea returnării și readmisiei eficace, sigure, durabile și demne, promovarea reintegrării efective în țările terțe și contribuția la aceasta, precum și contribuția la combaterea migrației neregulamentare;


Or. <Original>{EN}en</Original>
<TitreJust>Justificare</TitreJust>
Aliniere la definiția din actualul FAMI. Acesta ar trebui menținut ca al doilea obiectiv, la fel ca în actualul FAMI.
</Amend>
<Amend>Amendamentul		<NumAm>28</NumAm>
<DocAmend>Propunere de regulament</DocAmend>
<Article>Articolul 3 – alineatul 1 – litera d</Article>
	

	Textul propus de Comisie
	Amendamentul

	(d)	asigurarea solidarității și a distribuirii echitabile a responsabilității între statele membre, inclusiv prin cooperare practică, metode inovatoare și noi tehnologii, precum și contribuția la o abordare cuprinzătoare a componentelor interne și externe ale gestionării migrației și azilului.
	(d)	asigurarea solidarității și a distribuirii echitabile a responsabilității între statele membre, în special în ceea ce privește acelea care sunt cel mai afectate de problemele legate de migrație și azil.


Or. <Original>{EN}en</Original>
</Amend>
<Amend>Amendamentul		<NumAm>29</NumAm>
<DocAmend>Propunere de regulament</DocAmend>
<Article>Articolul 3 – alineatul 3</Article>
	

	Textul propus de Comisie
	Amendamentul

	3.	Statele membre se asigură că prioritățile planurilor lor de parteneriat național și regional includ acțiuni pentru atingerea fiecăruia dintre obiectivele sprijinului acordat de Uniune în temeiul prezentului regulament și că alocarea resurselor între obiective este proporțională cu provocările și nevoile identificate.
	3.	În cadrul obiectivelor specifice stabilite la alineatul (1), sprijinul este pus în aplicare prin implementarea măsurilor enumerate în anexă. Statele membre se asigură că prioritățile planurilor lor de parteneriat național și regional includ acțiuni prevăzute în anexă care urmăresc fiecare dintre obiectivele sprijinului acordat de Uniune în temeiul prezentului regulament și că alocarea resurselor este suficientă pentru a realiza obiectivele respective.


Or. <Original>{EN}en</Original>
</Amend>
<Amend>Amendamentul		<NumAm>30</NumAm>
<DocAmend>Propunere de regulament</DocAmend>
<Article>Articolul 4 – alineatul 1</Article>
	

	Textul propus de Comisie
	Amendamentul

	1.	Pachetul financiar orientativ pentru punerea în aplicare a obiectivelor prevăzute la articolul 3 pentru perioada 2028-2034 este stabilit la 11 975 428 500 EUR în prețuri curente. Acesta este pus în aplicare în conformitate cu normele orizontale pentru planurile de parteneriat național și regional prevăzute în Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate.
	1.	Pachetul financiar orientativ pentru punerea în aplicare a obiectivelor prevăzute la articolul 3 pentru perioada 2028-2034 este stabilit la 13 172 971 350 EUR în prețuri curente. Acesta este pus în aplicare în conformitate cu normele orizontale pentru planurile de parteneriat național și regional prevăzute în Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate. În cazul în care există îndoieli cu privire la aplicarea normelor prevăzute în Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate, precum și a normelor prevăzute în prezentul regulament, prevalează normele lex specialis prevăzute în prezentul regulament.


Or. <Original>{EN}en</Original>
<TitreJust>Justificare</TitreJust>
Pe baza unei creșteri de 10 % conform raportului intermediar privind CFM.
</Amend>
<Amend>Amendamentul		<NumAm>31</NumAm>
<DocAmend>Propunere de regulament</DocAmend>
<Article>Articolul 4 – alineatul 3</Article>
	

	Textul propus de Comisie
	Amendamentul

	3.	În plus, creditele bugetare pentru obiectivele prevăzute la articolul 3 din prezentul regulament, executate prin intermediul mecanismului UE prevăzut la titlul IV din Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate, se stabilesc în cadrul procedurii bugetare anuale prevăzute la articolul 314 din TFUE.
	3.	În plus, creditele bugetare pentru obiectivele prevăzute la articolul 3 din prezentul regulament, executate prin intermediul mecanismului UE se stabilesc în conformitate cu articolul 4a alineatele (3), (4), (5) și (6) din prezentul regulament și în cadrul procedurii bugetare anuale prevăzute la articolul 314 din TFUE.


Or. <Original>{EN}en</Original>
</Amend>
<Amend>Amendamentul		<NumAm>32</NumAm>
<DocAmend>Propunere de regulament</DocAmend>
<Article>Articolul 4 – alineatul 4</Article>
	

	Textul propus de Comisie
	Amendamentul

	4.	În ceea ce privește măsurile care au legătură cu obiectivele prevăzute la articolul 3 din prezentul regulament, în cazul în care Comisia concluzionează că măsurile respective respectă cerințele prevăzute în prezentul regulament și în Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate și în cazul în care Comisia propune o decizie de punere în aplicare a Consiliului de aprobare a planului de parteneriat național și regional al statului membru în cauză în conformitate cu procedura prevăzută la articolul 23 din Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate, Comisia prezintă o propunere de decizie de punere în aplicare a Consiliului privind aprobarea măsurilor respective.
	4.	În ceea ce privește măsurile și acțiunile care au legătură cu obiectivele prevăzute la articolul 3 din prezentul regulament, în cazul în care Comisia concluzionează că măsurile și acțiunile respective respectă cerințele prevăzute în prezentul regulament și în Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate și în cazul în care Comisia adoptă un act delegat de aprobare a planului de parteneriat național și regional al statului membru în cauză în conformitate cu procedura prevăzută la articolul 23 din Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate, Comisia adoptă un act delegat în conformitate cu articolul 9a pentru a completa prezentul regulament prin aprobarea măsurilor și acțiunilor respective.


Or. <Original>{EN}en</Original>
</Amend>
<Amend>Amendamentul		<NumAm>33</NumAm>
<DocAmend>Propunere de regulament</DocAmend>
<Article>Articolul 4 – alineatul 5</Article>
	

	Textul propus de Comisie
	Amendamentul

	5.	Atunci când prezintă o propunere de decizie de punere în aplicare a Consiliului privind măsurile legate de obiectivele prevăzute la articolul 3 din prezentul regulament, propunerea Comisiei stabilește elementele menționate la articolul 23 alineatul (4) din Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate, în ceea ce privește obiectivele prevăzute la articolul 3.
	5.	Actul delegat de aprobare a măsurilor și acțiunilor legate de obiectivele prevăzute la articolul 3 din prezentul regulament, propunerea Comisiei stabilește elementele menționate la articolul 23 alineatul (4) din Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate, în ceea ce privește obiectivele prevăzute la articolul 3.


Or. <Original>{EN}en</Original>
</Amend>
<Amend>Amendamentul		<NumAm>34</NumAm>
<DocAmend>Propunere de regulament</DocAmend>
<Article>Articolul 4 – alineatul 6</Article>
	

	Textul propus de Comisie
	Amendamentul

	6.	Consiliul adoptă decizia de punere în aplicare menționată la alineatul (4), ca regulă generală, în termen de patru săptămâni de la adoptarea propunerii Comisiei și împreună cu deciziile de punere în aplicare menționate la articolul 23 alineatul (1) din Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate.
	6.	Comisia adoptă actul delegat menționat la alineatul (4), ca regulă generală, împreună cu actul delegat menționat la articolul 23 alineatul (1) din Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate.


Or. <Original>{EN}en</Original>
</Amend>
<Amend>Amendamentul		<NumAm>35</NumAm>
<DocAmend>Propunere de regulament</DocAmend>
<Article>Articolul 4 – alineatul 7</Article>
	

	Textul propus de Comisie
	Amendamentul

	7.	Se aplică articolul 24 din Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate cu privire la modificarea planurilor, cu condiția ca propunerea Comisiei și decizia de punere în aplicare a Consiliului de aprobare a modificărilor elementelor enumerate la articolul 23 alineatul (4) să acopere numai obiectivele menționate la articolul 3 din prezentul regulament.
	7.	Se aplică articolul 24 din Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate cu privire la modificarea planurilor, cu condiția ca actul delegat de aprobare a modificărilor elementelor enumerate la articolul 23 alineatul (4) din regulamentul respectiv să acopere numai obiectivele menționate la articolul 3 din prezentul regulament.


Or. <Original>{EN}en</Original>
</Amend>
<Amend>Amendamentul		<NumAm>36</NumAm>
<DocAmend>Propunere de regulament</DocAmend>
<Article>Articolul 4 a (nou)</Article>
	

	Textul propus de Comisie
	Amendamentul

	
	Articolul 4a

	
	Domeniul de aplicare al sprijinului

	
	1.	Se acordă sprijin pentru acțiunile enumerate în anexă, care contribuie la îndeplinirea obiectivelor specifice prevăzute la articolul 3. Comisia este împuternicită să adopte acte delegate în conformitate cu articolul 9a pentru a modifica lista acțiunilor eligibile pentru sprijin din anexă. 

	
	2.	În vederea realizării obiectivelor specifice prevăzute la articolul 3, se poate acorda sprijin, în cazuri excepționale, în limite definite și sub rezerva unor garanții adecvate, pentru măsuri sau acțiuni în țări terțe. Astfel de măsuri sau acțiuni sunt pe deplin coerente cu măsurile sprijinite prin instrumentele de finanțare externă ale Uniunii și cu principiile și obiectivele generale ale acțiunii externe a Uniunii. 

	
	3.	În cadrul procedurii bugetare anuale, cuantumul total al finanțării din mecanismul UE acordate pentru sprijinirea măsurilor sau a acțiunilor în țări terțe nu depășește 5 % din cuantumul total alocat pentru atingerea obiectivelor stabilite la articolul 3. 

	
	4.	În cadrul procedurii bugetare anuale, cel puțin 20 % din finanțarea din mecanismul UE care urmează să fie alocată obiectivelor stabilite la articolul 3 se alocă obiectivului specific menționat la alineatul (1) litera (a) de la articolul respectiv. 

	
	5.	În cadrul procedurii bugetare anuale, cel puțin 20 % din finanțarea din mecanismul UE care urmează să fie alocată obiectivelor stabilite la articolul 3 se alocă obiectivului specific menționat la alineatul (1) litera (b) de la articolul respectiv. 

	
	6.	În măsura în care se referă la instrumentele din domeniul afacerilor interne, mecanismul UE sprijină, în special, măsurile sau acțiunile care abordează realizarea obiectivului prevăzut la articolul 3 alineatul (1) litera (b) și care sunt puse în aplicare de autoritățile naționale, regionale și locale sau de organizațiile societății civile. În această privință, în cadrul procedurii bugetare anuale, cel puțin 5 % din alocarea mecanismului UE dedicat instrumentelor din domeniul afacerilor interne vizează punerea în aplicare a măsurilor de integrare de către autoritățile locale și regionale. 

	
	7.	Cuantumul total al finanțării pentru sprijinirea măsurilor sau a acțiunilor în țări terțe sau în legătură cu țări terțe în cadrul programelor naționale și regionale de parteneriat ale statelor membre, în conformitate cu articolul XX din Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate nu depășește, pentru fiecare stat membru, 5 % din cuantumul total alocat de statul membru respectiv obiectivelor stabilite la articolul 3. 

	
	8.	În cadrul planurilor de parteneriat național și regional, pentru măsurile sau acțiunile care au legătură cu obiectivele stabilite la articolul 3 din prezentul regulament, statele membre alocă cel puțin 20 % din finanțarea națională obiectivului stabilit la articolul 3 alineatul (1) litera (a) și cel puțin 20 % obiectivului stabilit la articolul 3 alineatul (1) litera (b). 

	
	9.	Obiectivele prezentului regulament sprijină măsuri sau acțiuni care vizează unul sau mai multe grupuri-țintă care se încadrează în domeniul de aplicare al articolelor 78 și 79 din Tratatul privind funcționarea Uniunii Europene. 


Or. <Original>{EN}en</Original>
</Amend>
<Amend>Amendamentul		<NumAm>37</NumAm>
<DocAmend>Propunere de regulament</DocAmend>
<Article>Articolul 4 b (nou)</Article>
	

	Textul propus de Comisie
	Amendamentul

	
	Articolul 4b

	
	Principiul parteneriatului

	
	În sensul sprijinului acordat de Uniune în cadrul prezentului instrument, în conformitate cu articolul 6 alineatul (5) din Regulamentul (UE) [...] de instituire a Fondului european pentru coeziune economică, socială și teritorială, agricultură și zone rurale, pescuit și afaceri maritime, prosperitate și securitate, parteneriatele includ autorități regionale, locale, urbane și alte autorități publice sau asociații care reprezintă astfel de autorități, organizații ale societății civile, cum ar fi organizațiile de refugiați și organizațiile conduse de migranți, precum și instituții naționale din domeniul drepturilor omului și organisme de promovare a egalității și, după caz, organizații internaționale și parteneri economici și sociali.

	
	Atunci când își prezintă planul de parteneriat național și regional în conformitate cu articolul 21 din regulamentul respectiv, în sensul prezentului instrument, statele membre detaliază componența parteneriatelor lor, precum și descrierea acordurilor de parteneriat. Detaliile respective sunt puse la dispoziția publicului la cerere. 


Or. <Original>{EN}en</Original>
</Amend>
<Amend>Amendamentul		<NumAm>38</NumAm>
<DocAmend>Propunere de regulament</DocAmend>
<Article>Articolul 4 c (nou)</Article>
	

	Textul propus de Comisie
	Amendamentul

	
	Articolul 4c

	
	Rate de cofinanțare

	
	1.	Pentru acțiunile finanțate în temeiul prezentului regulament, contribuția normală de la bugetul Uniunii este de 80 % din totalul cheltuielilor eligibile. 

	
	2.	Contribuția de la bugetul Uniunii poate fi majorată la 90 % din totalul cheltuielilor eligibile pentru acțiunile enumerate la punctul 3 din anexă, care abordează obiectivul prevăzut la articolul 3 alineatul (1) litera (b). 

	
	3.	Contribuția de la bugetul Uniunii poate fi majorată la 100 % din totalul cheltuielilor eligibile pentru acțiunile finanțate în cadrul mecanismului UE în conformitate cu articolul 4a alineatul (6) din prezentul regulament.


Or. <Original>{EN}en</Original>
</Amend>
<Amend>Amendamentul		<NumAm>39</NumAm>
<DocAmend>Propunere de regulament</DocAmend>
<Article>Articolul 7 – alineatul 3 a (nou)</Article>
	

	Textul propus de Comisie
	Amendamentul

	
	3a.	Sprijinul acordat de Uniune în temeiul prezentului regulament se acordă numai în cazul în care acordurile și cadrele de cooperare asigură, în mod demonstrabil, respectarea deplină a drepturilor fundamentale și a obligațiilor internaționale ale UE, inclusiv prin garanții executorii, monitorizare eficace și mecanisme clare de asumare a răspunderii.


Or. <Original>{EN}en</Original>
</Amend>
<Amend>Amendamentul		<NumAm>40</NumAm>
<DocAmend>Propunere de regulament</DocAmend>
<Article>Articolul 9 a (nou)</Article>
	

	Textul propus de Comisie
	Amendamentul

	
	Articolul 9a

	
	Exercitarea delegării de competențe

	
	1.	Competența de a adopta acte delegate este conferită Comisiei în condițiile prevăzute la prezentul articol.

	
	2.	Competența de a adopta acte delegate menționată la articolul 4 alineatul (4), la articolul 4a alineatul (1), la articolul 5 alineatul (8) și la articolul 6 alineatul (7) este conferită Comisiei pe o perioadă nedeterminată începând cu ... [data intrării în vigoare a prezentului regulament].

	
	3.	Delegarea de competențe menționată la articolul 4 alineatul (4), la articolul 4a alineatul (1), la articolul 5 alineatul (8) și la articolul 6 alineatul (7) poate fi revocată oricând de Parlamentul European sau de Consiliu. O decizie de revocare pune capăt delegării de competențe specificate în decizia respectivă. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere actelor delegate care sunt deja în vigoare.

	
	4.	Înainte de adoptarea unui act delegat, Comisia consultă experții desemnați de fiecare stat membru în conformitate cu principiile prevăzute în Acordul interinstituțional din 13 aprilie 2016 privind o mai bună legiferare.

	
	5.	De îndată ce adoptă un act delegat, Comisia îl notifică simultan Parlamentului European și Consiliului.

	
	6.	Un act delegat adoptat în temeiul articolului 4 alineatul (4), al articolului 4a alineatul (1), al articolului 5 alineatul (8) și al articolului 6 alineatul (7) intră în vigoare numai în cazul în care nici Parlamentul European și nici Consiliul nu au formulat obiecții în termen de două luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecții. Termenul menționat se prelungește cu o lună la inițiativa Parlamentului European sau a Consiliului.


Or. <Original>{EN}en</Original>
[bookmark: restart]</Amend>
<Amend>Amendamentul		<NumAm>41</NumAm>
<DocAmend>Propunere de regulament</DocAmend>
<Article>Anexa (nouă)</Article>
	

	Textul propus de Comisie
	Amendamentul

	
	ANEXĂ

	
	LISTA ACȚIUNILOR ELIGIBILE

	
	1. În cadrul obiectivului specific prevăzut la articolul 3, prezentul instrument sprijină:

	
	(a) stabilirea și dezvoltarea unor strategii naționale, regionale și locale în materie de azil, migrație legală, integrare, returnare și migrație neregulamentară, în conformitate cu acquis-ul relevant al Uniunii;

	
	(b) crearea unor structuri, instrumente și sisteme administrative, inclusiv sisteme TIC, și formarea personalului, inclusiv a personalului autorităților locale și a altor părți interesate relevante, în cooperare cu agențiile descentralizate relevante, după caz;

	
	(c) înființarea de puncte de contact la nivel național, regional și local pentru a oferi potențialilor beneficiari orientări imparțiale, informații practice și asistență privind finanțarea UE în legătură cu acest instrument;

	
	(d) elaborarea, monitorizarea și evaluarea politicilor și a procedurilor, inclusiv colectarea, schimbul de informații și de date și analizarea acestora; difuzarea de date și statistici calitative și cantitative privind migrația și protecția internațională și dezvoltarea și aplicarea de instrumente, metode și indicatori statistici comuni pentru măsurarea progreselor și evaluarea evoluțiilor politicilor;

	
	(e) schimbul de informații, bune practici și strategii; învățarea reciprocă, studiile și cercetarea; dezvoltarea și punerea în aplicare a operațiunilor comune; și crearea de rețele de cooperare transnațională;

	
	(f) serviciile de asistență și sprijin furnizate într-un mod care ține seama de dimensiunea de gen și care corespund statutului și nevoilor persoanelor în cauză, în special ale persoanelor vulnerabile;

	
	(g) operațiunile care vizează protecția eficace a copiilor migranți, inclusiv punerea în aplicare a evaluărilor interesului superior al copilului, consolidarea sistemelor de tutelă, precum și elaborarea, monitorizarea și evaluarea unor politici și proceduri de protecție a copilului;

	
	(h) operațiunile menite să sporească gradul de conștientizare al părților interesate și al publicului larg cu privire la politicile în materie de azil, integrare, migrație legală și returnare, cu o atenție deosebită pentru persoanele vulnerabile, inclusiv minorii.

	
	2. În cadrul obiectivului specific prevăzut la articolul 3 alineatul (1) litera (a), instrumentul sprijină:

	
	(a) furnizarea de ajutor material, inclusiv de asistență la frontieră;

	
	(b) desfășurarea procedurilor de azil în conformitate cu acquis-ul din domeniul azilului, inclusiv furnizarea de servicii de sprijin precum traducerea și interpretarea, asistența juridică, regăsirea familiei și alte servicii care sunt compatibile cu statutul persoanei în cauză;

	
	(c) identificarea solicitanților cu nevoi speciale în materie de procedură sau de primire, inclusiv identificarea timpurie a victimelor traficului de persoane, în vederea trimiterii lor către serviciile specializate, precum serviciile psihosociale și de reabilitare;

	
	(d) furnizarea de servicii specializate, cum ar fi servicii psihosociale și de reabilitare calificate pentru solicitanții cu nevoi speciale în materie de procedură sau de primire;

	
	(e) crearea sau îmbunătățirea infrastructurii de cazare de la primire, cum ar fi infrastructura la scară mică care răspunde nevoilor familiilor cu minori, inclusiv infrastructura furnizată de autoritățile locale și regionale și inclusiv posibila utilizare comună a acestor spații de către mai mult de un stat membru;

	
	(f) consolidarea capacității statelor membre de a colecta, a analiza și pune la dispoziție în rândul autorităților lor competente informații privind țara de origine;

	
	(g) operațiunile legate de programele de relocare ale Uniunii sau de mecanismele naționale de relocare și admisie umanitară, inclusiv desfășurarea de proceduri pentru punerea lor în aplicare;

	
	(h) consolidarea capacităților țărilor terțe de a îmbunătăți protecția persoanelor care au nevoie de protecție, inclusiv prin sprijinirea dezvoltării unor sisteme de protecție a copiilor migranți;

	
	(i) crearea, dezvoltarea și îmbunătățirea unor alternative eficace la custodia publică, în special în ceea ce privește minorii neînsoțiți și familiile și incluzând, după caz, îngrijirea neinstituționalizată integrată în sistemele naționale de protecție a copilului.

	
	3. În cadrul obiectivului specific prevăzut la articolul 3 alineatul (1) litera (b), instrumentul sprijină în special:

	
	(a) pachete informative și campanii de sensibilizare cu privire la căile legale de migrație către Uniune, inclusiv cu privire la acquis-ul Uniunii în materie de migrație legală;

	
	(b) dezvoltarea de programe de mobilitate către Uniune, cum ar fi sistemele de migrație circulară sau temporară, inclusiv formarea în scopul creșterii capacității de inserție profesională;

	
	(c) cooperarea dintre țările terțe și agențiile de recrutare, serviciile de ocupare a forței de muncă și serviciile de imigrație din statele membre;

	
	(d) evaluarea și recunoașterea aptitudinilor și a calificărilor, inclusiv a experienței profesionale, dobândite într-o țară terță, precum și transparența și echivalența acestora cu aptitudinile și calificările dintr-un stat membru;

	
	(e) asistența în contextul cererilor de reîntregire a familiei pentru a asigura punerea în aplicare armonizată a Directivei 2003/86/CE a Consiliului;

	
	(f) asistența, inclusiv asistența juridică și reprezentarea, în ceea ce privește o modificare a statutului resortisanților țărilor terțe aflați deja în situație de ședere legală pe teritoriul unui stat membru, în special în ceea ce privește obținerea unui statut de rezident legal astfel cum este definit la nivelul Uniunii;

	
	(g) asistența acordată resortisanților țărilor terțe care doresc să își exercite drepturile, în special cele legate de mobilitate, în temeiul instrumentelor Uniunii privind migrația legală;

	
	(h) măsuri de integrare, cum ar fi sprijin adaptat la nevoile resortisanților țărilor terțe și programe de integrare axate pe consiliere, educație, cursuri de limbă și alte cursuri, cum ar fi cursuri de orientare civică, precum și de orientare profesională;

	
	(i) operațiuni care promovează egalitatea în ceea ce privește accesul la servicii publice și private al resortisanților țărilor terțe și furnizarea de astfel de servicii resortisanților țărilor terțe, inclusiv accesul la educație, la sistemul de sănătate și la sprijinul psihosocial și adaptarea acestor servicii la nevoile grupului-țintă;

	
	(j) cooperarea dintre organismele guvernamentale și neguvernamentale, în mod integrat, inclusiv prin intermediul centrelor coordonate de sprijin pentru integrare, cum ar fi ghișeele unice;

	
	(k) operațiuni care permit și sprijină integrarea resortisanților țărilor terțe și participarea activă a acestora în societatea-gazdă și operațiuni de promovare a acceptării lor de către aceasta;

	
	(l) schimburile și dialogul între resortisanții țărilor terțe, societatea-gazdă și autoritățile publice, inclusiv prin consultarea resortisanților țărilor terțe, precum și dialogul intercultural și interreligios;

	
	(m) consolidarea capacității serviciilor de integrare furnizate de autoritățile locale și de alte părți interesate relevante.

	
	4. În cadrul obiectivului specific prevăzut la articolul 3 alineatul (1) litera (c), prezentul instrument sprijină:

	
	(a) crearea sau îmbunătățirea infrastructurii deschise de primire sau de custodie publică, inclusiv posibila utilizare comună a acestor spații de către mai multe state membre;

	
	(b) introducerea, dezvoltarea, implementarea și îmbunătățirea unor măsuri alternative eficace la luarea în custodie publică, inclusiv gestionarea comunitară a cazurilor, în special în ceea ce privește minorii neînsoțiți și familiile;

	
	(c) introducerea și consolidarea unor sisteme independente și eficace de monitorizare a returnărilor forțate, astfel cum se prevede la articolul 8 alineatul (6) din Directiva 2008/115/CE;

	
	(d) contracararea factorilor care stimulează migrația neregulamentară, inclusiv angajarea migranților în situație neregulamentară, prin efectuarea unor inspecții eficace și adecvate, bazate pe evaluarea riscurilor, formarea personalului și instituirea și punerea în aplicare a unor mecanisme prin care migranții în situație neregulamentară să poată solicita plata sumelor restante și să poată depune plângeri împotriva angajatorilor lor și informații și campanii de sensibilizare menite să informeze angajatorii și migranții în situație neregulamentară cu privire la drepturile și obligațiile lor în temeiul Directivei 2009/52/CE;

	
	(e) pregătirea returnărilor, inclusiv a măsurilor care conduc la emiterea de decizii de returnare, identificarea resortisanților țărilor terțe, eliberarea de documente de călătorie și regăsirea familiei;

	
	(f) cooperarea cu autoritățile consulare și cu serviciile de imigrare sau alte autorități și servicii competente din țările terțe în vederea obținerii de documente de călătorie, a facilitării returnărilor și a asigurării readmisiei, inclusiv prin detașarea de ofițeri de legătură din țări terțe;

	
	(g) asistența pentru returnare, în special pentru returnarea voluntară asistată, și informații cu privire la programele de returnare voluntară asistată, inclusiv prin furnizarea de orientări specifice pentru copiii supuși procedurilor de returnare;

	
	(h) operațiuni de îndepărtare, inclusiv măsuri aferente, în conformitate cu standardele stabilite în dreptul Uniunii, cu excepția sprijinului pentru echipamentul coercitiv;

	
	(i) măsuri de sprijinire a returnării și reintegrării durabile a persoanelor returnate, inclusiv stimulente financiare, formare, asistență pentru plasarea pe piața forței de muncă și pentru angajare, precum și sprijin în vederea demarării unor activități economice;

	
	(j) facilități și servicii de sprijin în țări terțe pentru a asigura cazarea temporară corespunzătoare și primirea la sosire și, după caz, o tranziție rapidă către cazarea comunitară;

	
	(k) cooperarea cu țările terțe în materie de combatere a migrației neregulamentare și privind returnarea și readmisia eficace a migranților;

	
	(l) măsuri destinate sensibilizării cu privire la canalele legale adecvate de migrație și la riscurile imigrației neregulamentare;

	
	(m) acordarea de asistență țărilor terțe și organizarea de operațiuni în aceste țări, care să contribuie la o cooperare mai eficace între țările terțe și Uniune și statele sale membre privind returnarea și readmisia și să sprijine reintegrarea în societatea de origine.

	
	5. În cadrul obiectivului specific prevăzut la articolul 3 alineatul (1) litera (d), instrumentul sprijină:

	
	(a) punerea în aplicare a transferurilor dintr-un stat membru în altul fie ale solicitanților de protecție internațională, fie ale beneficiarilor de protecție internațională în temeiul articolelor 56, 67 și 68 din Regulamentul (UE) 2024/1351;

	
	(b) punerea în aplicare a unor măsuri de solidaritate alternative în domeniul migrației, primirii, azilului, returnării și reintegrării, cu accent pe sprijinul operațional, consolidarea capacităților, servicii, sprijinul pentru personal, instalații și echipamente tehnice în temeiul articolelor 56 și 65 din Regulamentul (UE) 2024/1351;

	
	(c) acordarea de sprijin operațional, sub formă de personal detașat sau de asistență financiară, de către un stat membru unui alt stat membru afectat de probleme legate de migrație, inclusiv sprijin acordat de EUAA;

	
	(d) punerea în aplicare a cadrului de relocare și de admisie umanitară al Uniunii în temeiul Regulamentului (UE) 2024/1350.



Or. <Original>{EN}en</Original>
</Amend></RepeatBlock-Amend>

[bookmark: _Toc231391596]EXPUNERE DE MOTIVE
Raportoarea salută propunerea Comisiei de a menține un instrument care să ofere finanțare la nivelul Uniunii pentru politicile în materie de azil, migrație și integrare („Regulamentul AMI”) pentru perioada 2028-2034. Deși raportoarea regretă decizia Comisiei de a nu menține un fond de sine stătător, proiectul de raport încearcă să perfecționeze și să dezvolte propunerea Comisiei. 

Limbajul este important în domeniul migrației. În proiectul de raport, raportoarea modifică limbajul propus de Comisie care urmărește să dezumanizeze migranții și limbajul care prezintă migrația numai prin prisma unui fenomen care trebuie prevenit.
Ea modifică, de asemenea, obiectivele instrumentului pentru a evita dubla finanțare și pentru a elimina inconsecvențele în ceea ce privește sprijinul care urmează să fie acordat în cadrul Instrumentului Schengen pentru frontiere și vize și sprijinul acordat în temeiul Regulamentului privind azilul, migrația și integrarea.

În proiectul de raport, raportoarea urmărește să creeze o mai mare transparență în utilizarea finanțării din partea Uniunii în domeniile de politică ale azilului, migrației și integrării. Pentru a realiza acest lucru, raportoarea reintroduce o anexă la regulament care identifică acțiunile eligibile pentru sprijin din partea Uniunii, pe baza practicii actuale din cadrul actualului Fond pentru azil, migrație și integrare.

Raportoarea urmărește, de asemenea, să se asigure că statele membre finanțează toate obiectivele stabilite în regulament într-un mod stabil și previzibil. În acest scop, raportoarea propune un procent minim de finanțare – atât din planurile de parteneriat naționale și regionale, cât și din mecanismul UE – pentru obiectivul care vizează dezvoltarea sistemului european comun de azil, inclusiv punerea în aplicare a Pactului privind migrația și azilul, și un procent minim pentru obiectivul care vizează integrarea și migrația legală, pe care raportoarea le consideră extrem de importante.

Raportoarea abordează problema cofinanțării pentru potențialii beneficiari ai Regulamentului AMI. Ratele de cofinanțare propuse de Comisie, prevăzute în propunerea de regulament privind PPNR, prevăd niveluri complet nerealiste de cofinanțare pentru organizațiile mici ale societății civile și chiar pentru autoritățile locale și regionale mai mici, oferind asistență la nivel local pentru acțiunile în materie de azil și integrare. Prin urmare, raportoarea propune stabilirea unor rate specifice de cofinanțare în legătură cu sprijinul acordat în temeiul Regulamentului AMI. Scopul este de a asigura viabilitatea continuă a actorilor societății civile și a proiectelor pe care le desfășoară aceștia, care sunt esențiale pentru a ajuta statele membre să îndeplinească obiectivele stabilite în cadrul instrumentului. 

În același timp, modificările urmăresc să mențină obiectivul intern principal al fondului și să limiteze cheltuielile pentru acțiuni în țările terțe la maximum 5 % din resursele anuale ale mecanismului UE dedicate Regulamentului AMI. Planurile naționale de redresare și reziliență ale statelor membre fac, de asemenea, obiectul limitei de 5 %. Întrucât acesta este singurul instrument de finanțare al Uniunii pentru azil și migrație și întrucât problemele interne privind integrarea și implementarea pactului rămân considerabile, sprijinul furnizat prin acest instrument trebuie să vizeze în primul rând măsurile din cadrul Uniunii și să contribuie direct la funcționarea sistemelor europene de azil și integrare.

În cele din urmă, pe lângă programele statelor membre, există în continuare o cerere semnificativă de finanțare directă a autorităților locale și regionale pentru implementarea acțiunilor de integrare. Pe baza practicii instituite în cadrul fondului actual, raportoarea propune ca mecanismul UE să rezerve 5 % din sprijinul anual care să fie direcționat către domeniul afacerilor interne, în special pentru acțiunile de integrare desfășurate de autoritățile locale și regionale.

